钦定古今图书集成/理学汇编/学行典/第216卷 > 姚周甫
## 钦定古今图书集成/理学汇编/学行典/第216卷 > 姚周甫

按《安福县志》：“姚周甫，字惟德。甫四岁，父戒无入厨，嫂
氏抱之入，辄啼，不敢违父训。及为邑诸生，学于东郭。
一日卧窗中，梦两小儿自书笈中出，语周甫曰：‘汝家
菑至矣’。既觉，心痛如刺，而报母病者果至，驰归侍左
右，捧盂受唾刺，指血书词，祷扶风而病甦。明年，病复
作，亦如之。母竟不起，苫块居庐，哀感行路。未几，父亦”
殁。居父丧如母丧，刻木祀庐中，不入内者五年。